Ron Howard

**Ronald William Howard** (* 1. März 1954 in Duncan, Oklahoma, USA) is en US-amerikaanschen Schauspeler, Speelbaas un Filmproduzent.

## Leven un Wark
Howard is de Söhn vun den bekannten Schauspeler Rance Howard, wat de Grund dorför weer, dat he al bannig fröh in’t Filmgewarf rinkamen is. Sien Vadder neemlich het em un sien Broder Clint Howard faken in Kinnerrullen ünnerbröcht. Johrenlang is he dorüm ünner den Naam *Ronny Howard* föhrt worrn. He is dormit een vun de wenigen Kinnerstars, de ok noch as utwassen Minsch mit Spood bi’n Film arbeiten doot. Sien Intresse anvt Filmemaken hett he al in sien Jöögd opdeckt. Mit sien Vadder un de Fmailie as Schauspelers hett he en poor lüttere Filmen dreiht, de to’n Deel sogro al uttekent worrn sünd.

In de Feernsehreeg *Andy Griffith Show* hett he – as Ronny Howard – al teemlich fröh mitspeelt. In’t Kino harr he sien eersten Spood 1973 in den Film *American Graffiti* vun George Lucas. Dorna hett he mehrere Johren in de Sitcom *Happy Days* mitspeelt. En gröttere Nevenrull speel he 1976 in *The Shootist*, wat de letzte Film vun John Wayne weer.

En Johr later hett sien Loopbahn as Speelobaas anfungen, as he an den Low-Budget-Film *Grand Theft Auto* arbeit hett. Eenige Johren hett he dorna as Speelbaas bi Feernsehregen arbeit, bit Anfang vun de 1980er Johren sien Dörbrook in Hollywood keem. Siet de Tiet hett he an vele bekannte Produkschonen mitarbeit. Vundaaggellt he as een vun de groten Hollywood-Speelbasen. De Hööchpunkt vun sien Loopbahn bit hüüt weer 2002 de Utteken mit twee *[[Oscar]]s* in de Kategorien *Best Speelbaas* un *Best Film* för *A Beautiful Mind*. 2008 weer he nochmol wedder för den *Oscar* nomineert, ditmol för den Film *Frost/Nixon*

In sien Filmen is faken sien Broder Clint Howard in Nevenrullen to sehn. Siet den Film *Night Shift* 1982 arbeit he jümmers mit de beiden Filmeditoren Mike Hill un Daniel P. Hanley tosamen.
 
Howard is siet 1975 mit de Schrieversche *Cheryl Howard* verheiraat, mit de he veer Kinner hett. Sien Dochter Bryce Dallas is ok Schauspelersche bi’n Film worrn.

## Filmografie (Utwahl)

## Utteken
Bit hüüt (Stand Oktober 2010) weer Howard al meist söventig mol för Filmpriesen nomineert. Wunnen hett he 28 dorvun, as to’n Bispeel:
* 1978: den *[[Golden Globe]]* in de Kategorie *[[Golden Globe Award/Best Serien-Hööftdorsteller – Kummedie oder Musical|Best Schauspeler in en Feernsehreeg – Kummedie/Musical]]* för *Happy Days*
* 1985: den *[[Young Venice Award]]* för *Cocoon*
* 1986: den *[[Saturn-Pries|Saturn-Award]]* in de Kategorie *[[Saturn-Pries för den besten Speelbaas|Best Speelbaas]]* för *Cocoon*
* 1996: den *[[DGA Award]]* in de Kategorie *Rutragen Regieleistung in Speelfilmen* för *Apollo 13*
* 1999: sien Steern op’n *[[Walk of Fame]]*
* 2002: den *[[Oscar]]* in de Kategorie *[[Oscar/Best Speelbaas|Best Speelbaas]]* för *A Beautiful Mind*
* 2002: den *[[Oscar]]* in de Kategorie *[[Oscar/Best Film|Best Film]]* för *A Beautiful Mind*
* 2002: den *[[DGA Award]]* in de Kategorie *Rutragen Regieleistung in Speelfilmen* för *A Beautiful Mind*
* 2004: den *[[Emmy]]* in de Kategorie *Rutragen Kummedie-Reeg* för *Arrested Development*
* 2009: den *[[Milestone Award]]*
* 2008: den *Daytime [[Emmy]]* in de Kategorie *Rutragen animeerte Kinnerreeg* för *Curious George*
* 2008: den *[[Sierra Award]]* in de Kategorie *Best Speelbaas* för *Frost/Nixon*

## Weblenken
* 
* Interview op jump-cut.de